ปัญหา: บริเวณสนามเด็กเล่นโซน 202(โซนหลังคาเขียว) พบคนเร่ร่อนเข้ามาพักอาศัยและตั้งวงดื่มสุราส่งเสียงดังรบกวนพบเห็นนานแล้ว อ้างอิงเลขที่รับแจ้ง 2T3BJ4 เจ้าหน้าที่ตอบกลับมาเมื่อวันที่ 21 มิ.ย. 67 แจ้งว่ากรุงเทพมหานคร โดยสำนักงานเขตลากระบัง ตรวจสอบกรณีร้องทุกข์ดังกล่าว และขอรายงานผลการดำเนินการ ดังนี้

1. จากการตรวจสอบและสอบถามข้อมูลจากประธานชุมชนพบว่ามีบุคคลเร่ร่อนมาพักอาศัยอยู่บริเวณลานอเนกประสงค์และสนามเด็กเล่นเคหะชุมชนร่มเกล้าโซนหลัวคาเขียว แต่ไม่พบว่ามีการตั้งวงกินเหล้าส่งเสียงดัง จึงได้ประชาสัมพันธ์ให้เคลื่อนย้ายไปพักอาศัยที่อื่น เพื่อไม่ให้ส่งผลกระทบต่อประชาชนที่พักอาศัยอยู่บริเวณใกล้เคียง
2. ได้ประสานสถานีตำรวจนครบาลร่มเกล้า เพื่อพิจารณาดำเนินการตามอำนาจหน้าที่ที่เกี่ยวข้อง
3. จะจัดกำลังเจ้าหน้าที่กวดขันตรวจสอบอย่างต่อเนื่องต่อไป

ผู้ร้องแจ้งว่า เคยมีเจ้าหน้าที่เทศกิจลงพื้นที่ตรวจสอบแล้ว แต่ปัจจุบันเวลา 22.00 น. ยังพบกลุ่มบุคคลเร่ร่อนยังเข้ามาจับกลุ่มดื่มสุราส่งเสียงดังรบกวนอยู่ รวมถึงมาพักอาศัยหลับนอนอยู่บ่อยครั้ง โดยมีคนนึง เป็นเพศชาย อายุประมาณ 50-60 ปี ชื่อดิษฐ์ รวมถึงขอให้เก็บท่อนเหล็ก ท่อนไม้ ที่อยู่บริเวณสนามเด็กเล่นออกไป เพราะเกรงว่าบุคคลเร่ร่อนอาจหยิบมาทำร้ายร่างกายผู้ที่สัญจรผ่านได้  ขอให้เจ้าหน้าที่ที่เกี่ยวข้องดำเนินการตรวจสอบและแก้ไขด้วย
ซอย: เคหะร่มเกล้า 27
ถนน: เคหะร่มเกล้า
เขต: ลาดกระบัง
#1555